الیاس عشقی

ڈاکٹر الیاس عشقی (پیدائش: 25 دسمبر،1922ء - وفات: 12 جنوری، 2007ء) پاکستان سے تعلق رکھنے والے فارسی اور اردو کے ممتاز شاعر، ادیب، مترجم، براڈکاسٹر اور نقاد تھے۔

حالات زندگی 
الیاس عشقی 25 دسمبر،1922ء کو جے پور، برطانوی ہندوستان میں پیدا ہوئے۔ ان کا اصل نام محمد الیاس خان تھا۔۔ انہوں 1982ء میں سندھ یونیورسٹی سے 1982ء میں ڈاکٹر غلام مصطفیٰ خان کی نگرانی میں اُردو شاعری پر مغرب کے اثرات پر مقالہ لکھ کر پی ایچ ڈی کی ڈگری حاصل کی۔ الیاس عشقی طویل عرصے تک ریڈیو پاکستان سے وابستہ رہے اور کنٹرولر آف پروگرامز کے عہدے سے ریٹائر ہوئے۔

ادبی خدمات 
الیاس عشقی اردو اور فارسی زبانوں میں شاعری کرتے تھے۔ ان کی تصانیف میں شعر آشوب (فارسی شاعری)، دوہا ہزاری، گنبدِ بے در (غزلیں)، سندھی شاعری کے تراجم پر مشتمل موج موج مہران اور شاہ عبداللطیف بھٹائی کی شاعری پر تحقیقی و تنقیدی کتاب آوازِ لطیف شائع ہوچکی ہیں۔

اعزازات 

حکومت پاکستان نے الیاس عشقی کی ادبی و فنی خدمات کے اعتراف میں 2000ء کو ستارہ امتیاز سے نوازا۔

تصانیف 
 1979ء - شعر آشوب (فارسی شاعری)
 2003ء - دوہا ہزاری 
 2006ء -گنبدِ بے درد (غزلیں)
 1973ء -موج موج مہران (سندھی شاعری کے تراجم)
 2014ء -آوازِ لطیف

وفات 
ڈاکٹر الیاس عشقی 12 جنوری، 2007ء کو سعودی عرب میں انتقال کر گئے اور حیدرآباد، سندھ کے علاقے لطیف آباد نمبر 9 کے میر فضل ٹاؤن قبرستان میں سپرِ خاک ہوئے۔

حوالہ جات 

1922ء کی پیدائشیں
2007ء کی وفیات
اردو ادبی ناقد
بیسویں صدی کے پاکستانی شعرا
پاکستانی اردو شعرا
پاکستانی مترجمین
پاکستانی مسلم شخصیات
ستارۂ امتیاز وصول کنندگان
فارسی شعرا
کراچی کے مصنفین